Lietuvos grūdų supirkimo įmonėse rugių supirkimo kaina nuo 2020 m. spalio pradžios (41 savaitės (10 05–11) iki lapkričio pradžios (45 savaitės (11 02–08) išaugo 23,95 proc. – iki 129,82 EUR/t ir buvo 5,91 proc. didesnė negu prieš savaitę (44 savaitę (10 26–11 01) bei 17,92 proc. didesnė negu 2019 m. analogišku laikotarpiu. Kvietrugiai analizuojamu laikotarpiu buvo superkami vidutiniškai po 152,13 EUR/t – panašia kaina kaip ir spalio pabaigoje, bet 5,58 proc. brangiau negu 2019 m. tuo pačiu metu. Kviečių vidutinė supirkimo kaina 45 savaitę, palyginti su 44 savaite, nedaug sumažėjo – 0,87 proc. (iki 182,19 EUR/t), bet buvo 9,51 proc. didesnė negu praėjusiais metais, pašariniai miežiai (II klasės) lapkričio pradžioje buvo superkami po 151,95 EUR/t – atitinkamai 3,44 proc. ir 6,66 proc. mažesne kaina negu prieš savaitę ir metus.

Rapsų vidutinė supirkimo kaina 45 savaitę, palyginti su kainomis buvusiomis prieš savaitę ir prieš metus, išliko panaši ir sudarė 369,82 EUR/t.

Šaltinis: ŽŪIKVC (LŽŪMPRIS)

[2020-11-16](https://www.vic.lt/zumpris/2020/11/16/lietuvoje-2020-m-lapkricio-pradzioje-padidejo-rugiu-supirkimo-kaina/)

[Grūdų ir aliejinių augalų sektoriaus vidaus rinkos apžvalgos](https://www.vic.lt/zumpris/category/grudu-ir-aliejiniu-augalu-sektorius/grudu-ir-aliejiniu-augalu-sektoriaus-vidaus-rinkos-apzvalgos/)